Exqrch/javanese-Komodo-pixelgpt huggingface dataset:
Sanalika Dewi Uma darbe pawadhonan kaya salumrahé wanodya, lan wasana bisa darbé turun cacah enem
Titihané Bathara guru awujud lembu wadon aran Lembu andhini/Nandhini
Sanadyan wujudé lembu (sapi, nanging digdaya
Duk ing nguni dadi sesembahané para makluk kang dumunung ing sakidul wetané Gunung Tengguru
Patihe Bathara guru bebisik Sang Hyang Kanekaputra iya Bathara Narada
Pusakané Bathara Guru aran cis Kalaminta (cis Jaludara) lan cis Trisula
Kejaba iku, Bathara Guru darbe aji Kawrastawam (kawaspadan cipta), aji Pangabaran, lan aji Kemayan.
Siwah Bathara Siwah (Sansekreta: "Śiva"), utawi kala-kala dipunserat "Shiva", miturut pasang aksara (ejaan) basa Inggris, punika inggih salah satunggiling Déwa Utami, Trimurti ing agami Hindhu ingkang cacahipun tiga
Kalih Déwa sanèsipun inggih Brahma saha Wisnu
Bathara Siwah kaanggap satunggiling manifèstasi Déwa Panglebur
Anging amargi Bathara Siwa kiyat, lajeng kathat ingkang nyuwun pangreksanipun
Ing tradhisi Jawi rikala-kala Siwah dipunwastani Bathara Guru
Wisnu Bathara Wisnu (Sangskreta: "Bhaṭāra Viṣṇu") iku putrane Bathara Guru lan Dewi Uma sing angka 5
Wujude dewa bagus, mbranyak pasemone, kulite ireng cemani
Pusakane wujud buwêngan, bunder kaya rodhaning pedhati, mawa lelandhep wolung penyukur, jenenge Senjata Cakra Baskara
Kajaba iku, darbe panah sakti aran Kyai Kesawa kang dislempitake ing rikmane
Bedhor (pucuk panah) Kyai Kesawa yen nganti kesenggol nalikane Bathara Wisnu duka yayah sinipi, bisa njalari mantram triwikrama dumadi
Satemah Bathara Wisnu dadi brahala Balasrewu kang gedhene kagila-gila
Nalika laire Bathara Wisnu, jagad aweh prabawa nggegirisi
Bumi horeg ketaman lindhu gedhe, nganti Bathara Guru tiba kegeblag
Bareng diwasa, Bathara Wisnu nggarwa Dewi Sri Kembang, sengkerane Bathara Guru kang dititipake marang Bathara Surya
Perkara iki ndadekake muntabe Bathara Guru
Wusana Bathara Wisnu lan Dewi Sri Kembang ditundhung saka kahyangan, kadhawuhan tumurun ing bumi, mapan ing alas Purwacarita
Senadyan Bathara Wisnu wis ora mapan ing kahyangan, nanging yen kelingan citrane Dewi Sri Kembang, Bathara Guru mesthi muntab pikire
Rasa kagole ora bisa disingkirake saka njroning ati
Sawijining ndina, Bathara Guru dhawuh marang buta 4, yaiku Kalakresna, Kalaseta, Kalarekta, lan Kalapita supaya mateni Bathara Wisnu
Nadyan anak, nanging Bathara Wisnu dianggep klilip sing kudu diilangi
Buta 4 nuli budhal
Satekane ing alas Purwacarita, sigra angraga sukma
Wujud cahya, manjing ing anggane Bathara Wisnu, ngrusak jagade Bathara Wisnu
Satemah Bathara Wisnu sirna margalayu
Priksa garwane seda dadakan, Dewi Sri Kembang nangisi
Ora let suwe katungka praptane Begawan Wisnu Kapiwara (pandhita wujud kethek)
Ngupadi Bathara Wisnu amarga ditangisi anake wadon kang ngimpi ngladeni Bathara Wisnu
Sang Begawan diaturi nggoleki priya pepujaning ati
Yen wis ketemu, nyuwun didhaupake
Dewi Sri Kembang saguh nanggung pasuwitane Dewi Sri Pujayanti, sauger Wisnu Kapiwara bisa maluyakake Bathara Wisnu
Kapiwara sigra angraga sukma, nundhung buta 4 kang ngrusak jeroane Bathara Wisnu
Sang Bathara banjur diungkuli Kembang Wijayakusuma, satemah waluya temahing jati
Nggarwa Dewi Pertiwi lan gugat Bathara Guru
Bathara Wisnu saguh nampa pasuwitane Dewi Sri Pujayanti, nanging Begawan Wisnu Kapiwara kudu bisa nyekel buta-buta kang maeka Bathara Wisnu.
Disaguhi, lan ora let suwe pandhita kethek iku wis bisa nyowanake buta 4 ing ngarsane Bathara Wisnu
Nalika didangu, buta 4 iku blaka yen diutus Bathara Guru supaya mateni Bathara Wisnu
Sanalika Bathara Wisnu muntab pikire, tuwuh krentege nedya ngelekake Bathara Guru kang wis tumindak nalisir saka bebener
Sadurunge tumindak, Bathara Wisnu minangkani panyuwune Begawan Wisnu Kapiwara luwih dhisik
Banjur budhal menyang Pertapan Cemaragadhing
Dewi Sri Pujayanti kawengku garwa
Sawise sawatara mapan ing Pertapan Cemaragadhing, Bathara Wisnu nedya gugat
Ngelingake tumindake Bathara Guru sing ora bener
Sranane yaiku kudu nggarwa Dewi Pertiwi, putrane Sang Hyang Nagaraja ing Kahyangan Sumur Jalatundha
Rehne Dewi Pertiwi nyuwun bebana Kembang Wijayakusuma lan Cangkok Wijayamulya, Bathara Wisnu nuli nyuwun marang Begawan Wisnu Kapiwara supaya kersa masrahake pusakane kinarya srana dhaupe Bathara Wisnu
Begawan Wisnu Kapiwara masrahake Kembang Wijayakusuma marang Bathara Wisnu
Mung kari Cangkok Wijayamulya kang durung kecekel
Bathara Wisnu nuli budhal menyang Kahyangan Sumur Jalatundha
Wektu iku, Sang Hyang Nagaraja karawuhan penglamar saka negara Garbapitu, utusane Prabu Kala Wisnudewa
Utusan mau cacahe 2, jenenge Patih Baudhendha lan Ditya Wisnungkara
Sang Hyang Nagaraja ngandharake yen Dewi Pertiwi darbe panyuwunan Kembang Wijayakusuma lan Cangkok Wijayamulya
Patih Baudhendha lan Ditya Wisnungkara banjur kondur, nedya munjuk atur marang ratu gustine
Sapungkure utusan saka Garbapitu, Bathara Wisnu praptêng ing kahyangan Sumur Jalatundha, nglamar Dewi Pertiwi
Sang Hyang Nagaraja banjur ngaturake bebanane Dewi Pertiwi
Bathara Wisnu banjur maringake Kembang Wijayakusuma luwih dhisik, lan saguh nggoleki Cangkok Wijayamulya
Daya-daya bisa dhaup, Kembang Wijayakusuma ditampani, dadi srana dhaupe Bathara Wisnu lan Dewi Pertiwi
Sapurnane dhaup, Bathara Wisnu diaturi manjing cepuri Kahyangan Sumur Jalatundha dening Sang Hyang Nagaraja
Ora let suwe, Bathara Guru rawuh, nglamar Dewi Pertiwi
Sang Hyang Nagaraja matur yen Dewi Pertiwi wis kagarwa Bathara Wisnu
Bathara Guru duka banget
Sigra manjing cepuri Kahyangan Sumur Jalatundha, dadi perang rame mungsuh Bathara Wisnu
Hindhu Agama Hindhu iku uga dikenal kanthi sesebutan "Sanātana Dharma" ("Pepener Langgeng") lan "Vaidika-Dharma" ("Ngèlmu kang Bener") minangka salah sijining agama donya
Agama iki terusané agama Wéda (Brahmanisme) kang dadi kapercayané bangsa Indo-Iran (Arya)
Dinuga, agama iki wiwit ana antara taun 3.102 -1.300 SM
Yèn dideleng saka akèhé umat, Hindhu ana ing urutan telu sawisé Kristen lan Islam
Ing Indonésia, saliyané ing Bali lan Lombok, ing Tanah Jawa panganuté agama iki uga akèh, mligi ing Tengger, Banyuwangi lan akèh tlatah ing Jawa Tengah
Kitab suci utama umat Hindhu iku Caturwéda kang kabangun saka "Rgwéda", "Samawéda", "Yajurwéda" lan "Atharwawéda".
Brebes Brebes iku jeneng daerah kang ana paling kulone Jawa Tengah, cedhak karo kutha Cirebon, Jawa Barat
Kabupaten Brebes kuwe salah siji kabupaten nang Jawa Tengah sing enggone nang dhaerah pantura lan berbatesan langsung karo propinsi Jawa Kulon, kota Brebes kuwe ibukota kabupatene
Kota-kota gedhe liyane antarane: Losari, Tanjung, Ketanggungan, Larangan, Prupuk, Bumiayu, Salem lsp
Luas wilayah Kabupaten iki ± 166.117 hektar utawa 1.657,73 km², jumlah penduduk ± 1,5 juta jiwa, tingkat kepadatan penduduk ± 953,20 jiwa/km²
Pemerintahan ning kabupaten Brebes dilaksanakake dening Pemerintah Daerah lan Dewan Perwakilan Rakyat Daerah ( DPRD ) miturut asas Desentralisali, yaiku seserahan wewenang marang Pemerintah saking pemerintah kanggo Daerah Otonom UU No
Bahasan ana kana nganggo basa dialek tegalan karo sunda
Demak Demak iku kutha krajan kabupatèn Demak
demak asring disebat Demak Kota wali.
Kutha Karanganyar Kutha Karanganyar iku Kutha krajan Kabupatèn Karanganyar, Provinsi: Jawa Tengah Wonten ing kutha Karanganyar kathah obyek wisata ingkang saé-saé, inggih punika air terjun Grojogan Sewu, air terjun Jumog, Candhi Cetho, Candhi Sukuh lan sapanunggalanipun
Obyek wisata punika wonten ing lereng Gunung Lawu.
Kabupatèn Magelang Kabupatèn Magelang (Jawa: ꦏꦧꦸꦥꦠꦺꦤ꧀ꦩꦒꦼꦭꦁ) iku kabupatèn ing Jawa Tengah, pernahé ing loré provinsi Daerah Istimewa Yogyakarta, kanthi kacamatan Mungkid minangka kutha krajané
Jembar wewengkon kabupatèn iki udakara 1.085,73 km²
Magelang iku dunungé ana ing dataran Kedu, antarané gunung Merbabu lan gunung Sumbing ing Jawa Tengah, Indonésia
Miturut struktur papréntahané, Magelang kapérang dadi 2, yaiku kabupatèn Magelang lan kuthamadya Magelang
Magelang dumunung ing tengah-tengahé Pulau Jawa lan ana ing persimpangan poros utama Yogyakarta-Semarang, Yogyakarta-Wonosobo, lan Semarang-Kebumèn-Cilacap
Magelang adohe kira-kira 65 kilomèter saka Semarang lan 42 kilomèter saka Yogyakarta
Dumunung ing antarané 110o 01 51 lan 110o 26 58 "Bujur Timur" lan antarané 7o 19 13 lan 7 42 16 "Lintang Selatan"
Kabupatèn Magelang duwé amba 18,13 kilomèter pasagi utawa 108.573 Ha, kira-kira 3,34% saka ambané Proponsi Jawa Tengah
Cacahe warga yaiku 124.627 jiwa kapérang ing 17 kalurahan lan telu kacamatan
Magelang diubengi gunung-gunung lan bukit kaya ta Sindoro, Sumbing, Perahu, Telomoyo, Merbabu, Merapi, Andong, lan Menoreh
Ing Sajeroning kutha Magelang ana bukit cilik kang arane "Gunung Tidar" dumunung ing jantung kutha kanthi dhuwuré kira-kira 500 mèter sadhuwure sagara
Magelang duwé iklim sejuk kanthi témperatur watara 25-27 drajat celcius
Miturut "penggunaannya", ambané sawah ing Kabupatèn Magelang surut yaiku dadi 37.323 Ha utawa kira-kira 34,29% saka sakabehing ambané Kabupatèn Magelang
Kamangka, ambané lahan kering mundhak, yaiku dadi 71.341 Ha utawa 65,71 %
Saka ambané sawah kang 37.323 Ha; 23,28% "berpengairan" sedherhana; 22,19% minangka sawah tadah udan, 17,79% minangka sawah kang "berpengairan" teknis; lan 14,54% minangka sawah "berpengairan" setengah teknis
Lahan garing kang dinggo tegalan, kebon kira-kira 50,81% saka sakabehing amba lahan garing
Prosentase mau minangka angka gedhé dhéwé yèn dibandhingake karo prosentase "penggunaan" lahan garing kang liya
Kabupatèn Magelang ketata saking 21 kacamatan, lan 372 kalurahan utawa désa
Kacamatan-Kacamatan ing Kabupatèn Magelang yaiku: Panganan lan Plesiran
Yèn ing pariwisata, tlatah iki kondhang amarga tinggalan candhi-candhi jaman Jawa Kuna ing tangane Wangsa Syailendra
Prasasti-prasasti uga nudhuhake yèn tlatah kéné mbiyèn kawentar
Tinggalan kang kondhang yaiku Candhi:
Kabupatèn Pakalongan Kabupatèn Pekalongan iku kabupatèn ing Jawa Tengah, pernahé ing pantura, kutha Kajen iku kutha krajan kabupatèné, kutha-kutha liyané:, lan liya-liyané
Jembar wewengkon kabupatèn iki ± 1.085,73 km² utawa hèktar
Kabupatèn Pekalongan dumunung ing jalur "Pantura" (Pasisir Utara Jawa)
Kabupatèn Pekalongan resmi diadegaké miturut Undang-Undang Nomor 13 Taun 1950 ngenani pamaréntah Laladan Kabupatèn ing Provinsi Jawa Tengah, titiwanci: Dina Selasa Pon tanggal: 8 Agustus 1950 sing dikukuhaké ing Yogyakarta, déning Pemangku Jabatan Sementara Présidhèn Républik Indonésia Mantri Dalam Negeri SOESANTO TIRTOPRODJO lan Mantri Kehakiman A.G.Pringgo Digdo
Miturut Undang-Undang mau pamaréntah Laladan Kabupatèn Pekalongan diwangun bebarengan karo 28 laladan liya, antarané: Semarang, Kendhal, Demak, Grobogan, Pekalongan, Pemalang, Tegal, Brebes, Pati, Kudus, Djepara, Rembang, Blora, Banjumas, Tjilatjap, Purbalingga, Banjarnegara, Magelang, Temanggung, Wonosobo, Purworejo, Kebumèn, Boyolali, Sragen, Sukoharjo, Karanganyar lan Wanagiri
Kabupatèn Pekalongan iki kalebu salah sijine kabupatèn ing Jawa Tengah
Panggone ing pinggir lor saka Pulau Jawa
Kabupatèn iki ana ing garis lintang 6°0 ́ – 7°23’ lintang kidul lan 109°0 – 109°78’ bujur wetan
Kabupatèn iki wewatesan karo wilayah kabupatèn liya, yaiku : Kabupatèn Pekalongan nduweni amba 836,13 km2 Papréntahan
Kabupatèn Pekalongan ketata saking 19 kacamatan, kalurahan lan désa
Kacamatan-Kacamatan ing Kabupatèn Pekalongan ya iku: Wiyata
Kabupatèn Pemalang Kabupatèn Pemalang (Carakan: ꦏꦧꦸꦥꦠꦺꦤ꧀ꦥꦼꦩꦭꦁ) iku kabupatèn kang ana ing Provinsi Jawa Tengah
Adohé kira-kira 135 km mengulon saka Semarang
Kabupatèn iki wewatesan karo Sagara Jawa ing sisih lor, Kabupatèn Pekalongan ing sisih wétan, Kabupatèn Purbalingga ing sisih kidul, sarta Kabupatèn Tegal ing sisih kulon
Kabupatèn Pemalang iki jembaré ana 111.530 Ha lan dibagi 14 Kecamatan
Kecamatan sing paling jembar yaiku Kecamatan Bantarbolang, jembaré 139,19 km2 lan kecamatan sing paling cilik jembaré 26,31 km2 yaiku Kecamatan Warungpring
Cacahé warga Kabupaten Pemalang rikala taun 2013 yaiku : 1.279.596 wong
Urutan paling dhuwur yaiku saka Kecamatan Pemalang cacahé 175.994 wong, Kecamatan Taman cacahé 160.277 wong mawa Kecamatan Petarukan ana 145.250 wong
Kecamatan Warungpring, Bodeh lan Pulosari yaiku telung kecamatan kang urutan ngisor paling sethithik, yaiku para warga Kecamatan Warungpring cacahé 38.401 wong, Kecamatan Bodeh saakeh 53,912 wong lan Kecamatan Pulosari 55.253 wong
Laju tuwuhan para warga Kabupatèn Pemalang saben taun sajroné sapuluh taun paling akhir yaiku saka taun 2000-2010 kurang luwih 0,004 persen
Laju tuwuhan iki kalebu cendhèk yèn dibandingna karo laju tuwuhan taun 1990-2000 sing gedhéné 1,28 persen, artiné ana pamudhunan laju tuwuhan para warga sing cukup signifikan
Iki bisa diartekné menawa program pamaréntah Kabupatèn Pemalang nyakaké laju tuwuhan para warga ana kasilé
Anané Pemalang ing abad XVI bisa digayutaké karo cathetan Rijkloff van Goens lan dhata ing buku W
Fruin-Mees sing njlèntrèhaké manawa ing taun 1575 Pemalang iku dadi salah siji saka 14 laladan kang mardika ing Pulo Jawa, sing dipanggedhèni déning pangéran utawa ratu
Ing perkembangané, Sénopati lan Panembahan Sedo Krapyak saka Mataram nelukaké laladan-laladan kasébut, ing antarané Pemalang
Wiwit iku Pemalang dadi laladan vasal Mataram sing dipréntah déning pangéran utawa ratu vasal
Pemalang lan Kendhal ing mangsa sadurungé abad XVII iku laladan sing luwih wigati tinimbang Tegal, Pekalongan lan Semarang
Amarga saka iku dalan gedhé sing ngubungaké laladan pasisir lor karo laladan pedalaman Jawa Tengah (Mataram) sing ngliwati Pemalang lan Wiradésa dianggep dalan tuwa dhéwé sing ngubungaké rong kawasan mau
Populasi sing ndunungi minangka pemukiman ing padésan sing wis tumata muncul ing kalamangsa abad wiwitan Masehi nganti abad XIV lan XV, lan sabanjuré tuwuh ngrembaka ing abad XVI, yaiku ing ing sajeroning mangsa perkembangan Islam ing Jawa sangisoré Krajan Demak, Cirebon lan Mataram
Kabupatèn Pemalang wewatesan: Pembagian Laladan Administratif
Kabupatèn Pemalang dibagi dadi 14 kacamatan, lan dibagi manèh dadi pirang-pirang désa lan kalurahan
Pusat pemerintahané ing Kacamatan Pemalang
Kejaba Pemalang, kutha-kutha kacamatan liyané sing cukup signifikan perkembanganané yaiku Comal, Petarukan, Ulujami, Randudongkal lan Moga
Kacamatan ing Kabupatèn Pemalang yaiku: Kabupatèn Pemalang akèhé saka suku Jawa
Ing sisih kulon lan kidul, pendunungé ngomongé nganggo basa Jawa dhialèk Tegal lan Banyumas, ing sisih wétan kaya ing Petarukan, Comal, Ulujami, Ampelgading lan Bodeh nganggo basa Jawa dhialèk Pekalongan
Panganan kas saka Pemalang yaiku grombyang, lonthong dhekem, kamir, lan apem Comal.
Purbalingga Kutha Purbalingga iku Kutha krajan Kabupatèn Purbalingga, Jawa Tengah
Wong Purbalingga nganggo basa Jawa Banyumasan ing caturan saben dinané, béda karo lumrahé warga Jawa Tengah ana ing kutha Semarang, Jogja lan Sala
Purbalingga kasohor amarga Jenderal Soedirman lair ing kéné
Owabong utawa Objek Wisata Air Bojongsari iku dumunung ana ing Désa Bojongsari, awujud papan pariwisata kang wujudé bèji, nanging ora mung bèji waé,ana wahana liyané ya iku wahana Gokart, biyoskup 4 diménsi, bèji banyu panas, kolam terapi iwak lan outbond
Bumi Perkemahan Munjulluhur racaké dinggo kanggo acara perkemahan bocah pramuka lan kanggo acara outbond bocah sekolah, papané pas kanggo kemah lan outbond kanthi hawa kang adem seger
Goa lawa iku dumunung ana ing Désa Siwarak, Kacamatan Karangreja, Kabupatèn Purbalingga
Diarani guwa Lawa amarga ana ing guwa iku akèh kéwan sing arane lawa, mula banjur diarani guwa Lawa
Monumen Jenderal Soedirman ana ing désa Bantarbarang kacamatan Rembang
Ing monumen iki ana replika omahé Jenderal Soedirman, patung Jenderal Soedirman lan ana pabukon
Monumen iki diyasa kanggo tanda déné Jenderal Soedirman lair ing tlatah kacamatan Rembang
Taman Reptil iku isiné manéka warna jinis reptil, ana kang esih urip lan ana kang diawetake
Nalika iku dhèwèké lagi mbuktèkaké téyori kesenengané yaiku lendir irung duwé èfèk antibaktéri
Sawisé dhèwèké bali, sawijining bunderan bening ana ing thukulan jamur warna kuning rada ijo mau
Fleming tinggal dunya nalika tanggal 11 Maret 1955 amarga lara Jantung.
Alfred Nobel Alfred Nobel ya iku penemu dinamit lan pemrakarsa bebungah Nobel, déné nobel ateges pangaji kanggo para tokoh kang wis misuwur ing jagat kang duwé jasa ing babagan fisika, kimia, lan kadhokteran, sarta sastra lan perdamean
Nalika Nobel tinggal dunya lan ninggal bandha akèh, dhèwèké duwé wasiyat supaya bandhane mau minangka kamulyane umat
Kang nindakaké wasiyat mau ya iku Ragnar Sohlman lan Rudolf Lilljequist, kang ngadegaké Yayasan Nobel kanggo ngopeni bandhane Nobel
Apa kang wis ditindakake déning Nobel, dhedhasar getune marang tetemone ya iku dinamit kang wis niwasake wong akèh
Kamangka Nobel nyipta dinamit dudu kanggo niwasake wong
Alfred Nobel lair ing Stockholm, Swèdhen, tanggal 21 Oktober 1833
Nalika isih cilik, dhèwèké wis biyasa nyambut gawé abot lan seneng golèk ngèlmu
Babagan kang disenengi déning Nobel ya iku sastra, kimia, lan fisika
Nobel uga tau dikirim bapaké menyang luwar negri saperlu sinau kimia
Nobel lunga menyang Swèdhen, Jerman, prancis, lan Amarika Serikat suwéné rong taun
Nobel tinggal donya nalika tanggal 10 Dhésèmber 1896 ing San Reno, Itali.
Al-Idrisi Al-Idrisi ya iku wong kang wiwitan gawé globe
Jeneng jangkepé ya iku Abu Abdullah Muhammad Ibn Muhammad Ibn Abdullah In Idris Ash-Sharif, nanging jeneng kang biyasa digunakaké ya iku Asy-Syarif Al-Idrisi Al-Qurtui
Wong Kulon lumrahé nyebut kanthi aran Dresses
Al-Idrisi lair ing Ceuta, Spanyol, taun 1099
Al-Idrisi sekolah ana ing Cordova mligi ing babagan géografi
Nalika iku, wis akèh para ahli géografi kang gawé péta donya nanging péta mau ora luwih apik tinimbang péta gawéané Al-Idrisi
Karya-karya Al-Idrisi akèh maparaké data kang bisa dipercaya déning masarakat
Iki kang ndadèkaké dhèwèké dilirik déning kalangan navigator laut Éropah, sarta kalangan militèr
Wong-wong kang gandrung karo keahliané Al-Idrisi ya iku Raja Roger 11, Raja Sicilia keturunan Normandia taun 1129-1140
Dhèwèké njaluk tulung karo Al-Idrisi supaya digawèkaké péta donya kang anyar
Al-Idrisi nyanggupi panjalukané mau kanthi sarat ya iku nglebokaké Sicilia minangka kakuwasan kaum muslim sadurungé raja Roger kang dadi panguwasané
Pungkasané, péta pesenan raja mau bisa diwujudaké kanthi wangun bal donya utawa globe
Globe mau digawé kanthi bahan pérak kang aboté 400 gram
Ing globe mau, Al-Idrisi uga mènèhi pitung bawana kang jangkep kanthi rute-rute dagangan, tlaga-tlaga, lan kali, kutha-kutha gedhé, dharatan, sarta pagunungan
Al-Adrisi ninggal taun 1166 M.
Taman Gantung Babilonia Taman gantung Babilonia, wonten ing tlatah Babilonia
Imperrum kuna Mesopotamia ingkang caket kaliyan lepen "Euphrates", sapunika dipuntepang Irak kidul
Ingkang oneng kaliyan kampungipun ingkang tebih saking karajan Babilonia
Garwanipun raja Babilonia Bukhtannasar dipunduga saking Nuswantara
Sajatosipun Nebukadnezar II dadosaken Amyitis garwa sapunika salah satunggaling cara pulitik, supados nagari Babilonia kaliyan nagari Media (nagari ingkang dipunkuasai déning raja Medes) saged dipunsatunggalaken
Taman gantung Babilonia dados salah satunggaling pitu kaajaiban dunya
Nanging, wonten "literature" utawi seratan sajarah boten kapanggih cathetan sajarah bab taman punika, wonten laporan ingkang "deskriptif" nanging saking ahli sajarah saking bangsa Yunani
Sajarawan Mesir kuna, Herodotus ingkang taksih gesang watara taun 450 SM, naté ngendikan
"kaindahan saking kutha Babilonia, ngeluwihi kaindahan kutha-kutha kondhang ingkang wonten dunya"
Piyambakipun ngendikan, sasampunipun priksa témbok ingkang dipunyasa raja Nebukadnezar II ingkang dados raja kanthos laminipun 43 taun, nalika taun 605 sadèrèngipun masehi, yasan punika éndah ugi kuat
Cathetan Sajarah bab Taman Gantung Babilonia
Cathetan ingkang saking lembar lemah ingkang saking priode Nebukadnezar, isinipun bab "deskripsinipun pura ingkang piyambakipun gadhah
kutha Babylon sarta tembokipun kapanggih, nanging boten wonten "refrensi" ingkang saged njlentrehaken bab sajarah taman gantung punika
Sabagian ahli Sajarah pitados manawi taman gantung punika anamung cariyos bab taman kaliyan tuwuhan palem wonten Mesopotamia, istananipun Nebukadnezar, menara Babel ("the tower of Babel"), sarta "Ziggurat" ingkang dipuncariyosaken para prajurit Alexander nalika wangsul kampungipun
Sapunika (abad sapunika), dipunppanggihi salahsatunggaling struktur ingkang dipunpidatos manawi punika péranganing taman gantung Babilonia
Arkéologis taksih ngempalaken bukti kanggé bukti supados saged nyimpulaken bab tlatah taman mau, "sistem" "irigasi"nipun, kaliyan wujud aslinipun
Sumber saking bangsa Yunani nyebataken taman punika bentukipun "quadrangular", dawanipun pinggir sapunika 4 "plethora", saking "arched vaults" wonten pondasinipun
Tandhuran ingkang urip wonten taman wau
dipuntandhur wonten inggilipun siti, oyot saking tuwuhan punika nempel wonten "teras" ingkang inggil, sanès wonten bumi
Banyu kanggé nyirami, dipunpompa nuli dipundamel mili mudhun kaliyan nyirami tuwuhan-tuwuhan ingkang dipuntandhur wonten taman punika
Panggalian Arkéologi ingkang paling énggal, sampun manggihi pondasi saking istananipun Nebukadnezar, panamuan punika saged dados alesan punapa taman gantung punika naté wonten
Amargi kapanggih kolong yasan kaliyan témbok ingkang kandel, ugi dalan irigasi ingkat caket kaliyan pura
Sakelompok Arkeolog sampun "survey" tlatah mau, ugi "merekontruksi" kolong yasan punika
Nanging ahli sajarah saking Yunani, Strabo, ngendikan, manawi taman gantung Babilonia wonten ing lepen "Euphrates"
Sejarawan sanès, wonten ingkang ngendikan, manawi taman gantung punika "lokasi"nipun, tebih saking lepen "Euphrates", kasimpulan mau dipunangsal saking pamanggihan "kolong" ingkang tebih saking istananipun (pirangatus "yard" saking lepen)
Babagan pura ingkang sampun dipanggihi, sampun dipun"rekonstruksi", dipunkinten taman punika wonten antarané lepen kaliyan istananipun Nebukadnezar II
"Deskripsi" saking taman gantung Babilonia.
Miturut Diodorus Siculus, sajarawan saking Yunani nalika masa semana, ngendikan manawi taman gantung ingkang dipundamel kanggé putri Amyitis punika ambanipun kanthi 400 "kaki" (kinten-kinten 130 mèter), dawanipun 400 "kaki", inggilipun kanthi luwih saking 80 "kaki" (kinten-kinten 26 mèter)
nanging témbok ingkang wonten kutha Babilonia anamung 320 "kaki" (kinten-kinten 106 mèter).
Al-Kindi Al-Kindi ya iku tokoh kang nemu lenga wangi
Jeneng lengkapé ya iku Au Yusuf Yakub ibn Ashaq Al-Kindi utawa kondhang kanthi aran Al-Kindi
Wong Barat biyasa nyebut kanthi aran Al-Kindus
Dhéwèké lair ing kutha Kuffah taun 801 M
Bapake ya iku gubernur ing Kuffah nalika papréntahan Khalifah Abbasiyah
Déwèké keturunan saka bangsa Kindah kanga asalé saka Yaman
Al-Kindi minangka ahli kang wiwitan nemu lenga wangi kanthi kimiawi
Saliyané nemu lenga wangi, Al-Kindi uga duwèni pirang-pirang penemuan
Ing babagan teknologi, Al-Kindi ngasilaké kaca mata lan piranti perang
Ing babagan arsitèktur, dhéwèké ngrancang kreteg, mesin perang, trowongan, lan yasan liyané ing tlatah kang dipanggoni
Al-Kindi uga dikenal minangka filosof Islam kang wiwitan
Dhèwèké uga bisa nyawijikaké pemikiran Islam karo filsafat Yunani kang seneng ngandalaké logika
Pancen ana padon antarané flsafat Yunani karo agama-agama ing Arab (Timur Tengah)
Kabèh mau didiwiwiti kanthi penerjemahan buku-buku filsafat saka basa Yunani dadi basa Arab
Kabèh alesané ditampa déning karajan, ilmuwan, utawa agamawan ing mangsa iku
Miturut Al-Kindi, minangksa umat manungsa ing dunya iki kudu bisa pangertèn marang liyan, dudu malah padon karo liyan
Al-Kindi tinggal dunya taun 873 M.
Al-Zahrawi Al-Zahrawi ya iku penemu lelara hemofhilia lan pelopor pembedahan modern
Al-Zahrawi lair taun 936 ing Cordoba, Andalusi (spanyol)
Jeneng lengkape ya iku Abu al-Qasim Khalaf ibn Abas Al-Zahrawi
Dhèwèké dikenal minangka dhokter ahli bedhah kang urip ing mangsa Khalifah Abdur Rahman II ing Cordiva, Spanyol
Akèh penemuan kang didadèkaké rujukan déning kadhokteran modern nganti sperene
Wong Barat, lumrahé nyebut dhèwèké kanthi aran AlBucais utawa Albucasis
Al-Zahrawi ora mung dhokter bedhah biyasa, dhèwèké uga sawijining ilmuwan kang nemu warna-warna piranti bedhah kang dadi prototipe piranti bedhah modern
Werna-warna penemuane ana ing sawijining karya ensiklopedia monumental kanthi irah-irahan At-Tasrifliman “Arjaza ‘an at-Ta’lif (buku Pedoman Kedhokteran) kang kandele 1500 kaca
Ing buku iki, Al-Zahrawi ngrembag babagan cara-cara bedhah